Kendelse afsagt af Rettens præsident den 2. april 2019 – Lantmännen og Lantmännen Agroetanol mod Kommissionen
(Sag T-79/19 R) 1
(Særlige rettergangsformer – konkurrence – forligsprocedure – aktindsigt – ingen uopsættelighed)
Processprog: engelsk
Parter
Sagsøgere: Lantmännen ek för (Stockholm, Sverige) og Lantmännen Agroetanol AB (Norrköping, Sverige) (ved advokaterne S. Perván Lindeborg og A. Johansson og solicitor R. Bachour)
Sagsøgt: Europa-Kommissionen (ved F. Jimeno Fernández, G. Conte og C. Urraca Caviedes, som befuldmægtigede)
Sagens genstand
Søgsmål anlagt i henhold til artikel 278 TEUF og artikel 279 TEUF med begæring om udsættelse af gennemførelsen af Kommissionens afgørelse C(2019) 743 final af 28. januar 2019 om en indsigelse mod videregivelsen af oplysninger, som er meddelt af Lantmännen ek för og Lantmännen Agroetanol AB, på grundlag af artikel 8 i afgørelse vedtaget af formanden for Europa-Kommissionen af 13. oktober 2011 om høringskonsulentens funktion og kompetenceområde under behandlingen af visse konkurrencesager (sag AT.40054 – referenceniveauer for Ethanol).
Konklusion
Begæringen om foreløbige forholdsregler tages ikke til følge.
Kendelse af 14. februar 2019, Lantmännen og Lantmännen Agroetanol mod Kommission (T 79/19 R), ophæves.
Afgørelsen om sagens omkostninger udsættes.
____________